സുധാകരന് അമര്ഷത്തില് തിരുവനന്തപുരം: സിപിഎം നടപടിക്കു പിന്നാലെ ജി. സുധാകരന് മുഖ്യമന്ത്രി പിണറായി വിജയനെ ക്ലിഫ് ഹൗസില് പോയി കണ്ടു. ഇന്നലെ വൈകുന്നേരമായിരുന്നു മുക്കാല് മണിക്കൂറോളം നീണ്ട കൂടിക്കാഴ്ച. എന്നാല് ഇതുസംബന്ധിച്ച് ഒരു പ്രതികരണവും സുധാകരനില്നിന്നുണ്ടായില്ല. പാര്ട്ടി നടപടിയില് സുധാകരന് ശക്തമായ അമര്ഷത്തിലാണെന്നാണു വിവരം. തന്റെ ഭാഗം ശരിയായി അന്വേഷണ കമ്മീഷനു മുന്നില് വിശദീകരിച്ചിട്ടും റിപ്പോര്ട്ടില് തനിക്കെതിരേ കടുത്ത വിമര്ശനം ഉള്പ്പെടുത്തിയതില് അദ്ദേഹം കോടിയേരി ബാലകൃഷ്ണനോടും അതൃപ്തി രേഖപ്പെടുത്തി. പരസ്യശാസന അച്ചടക്ക നടപടികളില് മൂന്നാമത്തേത് തിരുവനന്തപുരം: സിപിഎം ഭരണഘടനയനുസരിച്ച് പാര്ട്ടി അച്ചടക്ക നടപടികളില് മൂന്നാമത്തേതാണു പരസ്യശാസന. താക്കീത്, ശാസന എന്നീ നടപടികള്ക്കു ശേഷമാണു പരസ്യ ശാസന. ആറ് അച്ചടക്ക നടപടികളാണു സിപിഎമ്മിലുള്ളത്. പാര്ട്ടി സ്ഥാനങ്ങളില് നിന്നു നീക്കം ചെയ്യല്, പാര്ട്ടിയില് നിന്നു സസ്പെന്ഷന്, പുറത്താക്കല് എന്നിവയാണു മറ്റു നടപടികള്.